stanford-oval/wikipedia huggingface dataset:
สถิตย์พงษ์ สุขวิมล
การรับราชการ

สถิตย์พงษ์เข้ารับราชการทหารยศเรืออากาศตรี จนถึง นาวาอากาศเอก[ต้องการอ้างอิง] จนกระทั่ง 1 เมษายน พ.ศ. 2539 เขาได้เป็นราชองครักษ์ประจำกรมราชองครักษ์  พร้อมได้รับการเลื่อนขั้นเป็นพลอากาศตรีในเดือนตุลาคมปีเดียวกัน  เป็นพลอากาศโท ในเดือนตุลาคม พ.ศ. 2542 ซึ่งต่อมาเมษายน พ.ศ. 2544 เลื่อนขั้นเป็นผู้ช่วยสมุหราชองครักษ์  พร้อมทั้งได้รับพระราชทานยศพลอากาศเอก ระบุเหตุผลคือ "รับราชการมาด้วยความเรียบร้อยเป็นผลดีแก่ทางราชการ"
ในปี พ.ศ. 2548 สถิตย์พงษ์ได้บรรจุเป็นข้าราชการพลเรือนในพระองค์ ในตำแหน่งเทียบเท่ารองเลขาธิการพระราชวัง สังกัดสำนักพระราชวังเป็นกรณีพิเศษ ซึ่งเขาเป็นหนึ่งในจำนวน 2 ราย จนกระทั่งเป็นที่สนใจของสื่อจากการได้เป็นราชเลขานุการในพระองค์สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมารในปี พ.ศ. 2554 โดยก่อนหน้าจะได้รับตำแหน่ง เขาได้รับการแต่งตั้งเป็นกรรมการบริษัท การบินไทย จำกัด (มหาชน) ตั้งแต่ปี พ.ศ. 2552 จนกระทั่งลาออกในปี พ.ศ. 2556ครบวาระ 3 พฤศจิกายน ปี พ.ศ. 2557
จนกระทั่งพระบาทสมเด็จพระวชิรเกล้าเจ้าอยู่หัวขึ้นทรงราชย์เมื่อวันที่ 13 ตุลาคม พ.ศ. 2559 ในวันที่ 27 มกราคม พ.ศ. 2560 เขาได้รับการแต่งตั้งเป็นผู้ดูแลรักษาและจัดการผลประโยชน์ทรัพย์สินส่วนพระองค์ จนในวันที่ 6 มิถุนายน เขาได้รับการแต่งตั้งเป็นราชเลขานุการในพระองค์พระบาทสมเด็จพระวชิรเกล้าเจ้าอยู่หัว เทียบเท่าเลขาธิการพระราชวัง ตำแหน่งหมายเลข 1 และประธานข้าราชบริพารในพระองค์ ในวันที่ 16 กรกฎาคม พ.ร.บ.จัดระเบียบทรัพย์สินฝ่ายพระมหากษัตริย์ พ.ศ. 2560 ได้ประกาศใช้ วันต่อมาเขาได้รับการแต่งตั้งเป็นประธานกรรมการทรัพย์สินส่วนพระมหากษัตริย์ ที่ภายหลังเปลี่ยนชื่อเป็น 'สำนักงานทรัพย์สินพระมหากษัตริย์' ซึ่งเป็นการเปลี่ยนแปลงจากเดิมที่มีรัฐมนตรีว่าการกระทรวงการคลังเป็นประธานกรรมการ
หลังจากนั้นเป็นต้นมา สถิตย์พงษ์ ได้รับการแต่งตั้งที่สำคัญคือ ประธานข้าราชบริพารในพระองค์ เลขาธิการพระราชวัง ราชเลขานุการในพระองค์ ผู้รักษาและจัดการผลประโยชน์ทรัพย์สินส่วนพระองค์ ประธานคณะกรรมการสำนักงานทรัพย์สินส่วนพระมหากษัตริย์ และผู้อำนวยการสำนักงานทรัพย์สินพระมหากษัตริย์ นอกจากนั้นเป็นประธานกรรมการในคณะกรรมการอำนวยการโครงการจิตอาสาพระราชทาน 904 วปร.
งานองค์กรธุรกิจและองค์กรเพื่อสังคม

สถิตย์พงษ์ได้รับการแต่งตั้งเป็นประธานกรรมการและรองประธานกรรมการองค์กรธุรกิจและองค์กรเพื่อสังคมที่ถือหุ้นใหญ่โดยพระบาทสมเด็จพระวชิรเกล้าเจ้าอยู่หัวดังนี้
งานองค์กรธุรกิจและองค์กรเพื่อสังคม > ประธานที่ปรึกษาคณะกรรมการ

ธนาคารไทยพาณิชย์ จำกัด (มหาชน)
งานองค์กรธุรกิจและองค์กรเพื่อสังคม > ประธานกรรมการ

บริษัท ปูนซิเมนต์ไทย จำกัด (มหาชน)
บริษัท เทเวศประกันภัย จำกัด (มหาชน)
บริษัท ทุนลดาวัลย์ จำกัด ธุรกิจด้านการลงทุนในเครือของสำนักงานทรัพย์สินพระมหากษัตริย์
บริษัท บ้านบึงเวชกิจ จำกัด ดำเนินธุรกิจสถานพยาบาล
บริษัท ศรีพัฒน์ จำกัด ดำเนินกิจการให้เช่าและดำเนินการเกี่ยวกับอสังหาริมทรัพย์
บริษัท ศรีธรณี จำกัด ดำเนินกิจการเกี่ยวกับการเช่าและการดำเนินการเกี่ยวกับอสังหาริมทรัพย์เพื่อเป็นที่พักอาศัย
บริษัท สยามสินธร จำกัด ดำเนินกิจการเกี่ยวกับการเช่าและการดำเนินการเกี่ยวกับอสังหาริมทรัพย์เพื่อเป็นที่พักอาศัย
บริษัท สยามไบโอไซเอนซ์ จำกัด ดำเนินการวิจัยและพัฒนาเชิงทดลองด้านวิศวกรรมและเทคโนโลยีอื่น และ บริษัท เอเพ็กซ์เซล่า จำกัด จัดจำหน่ายและส่งสินค้าทางเภสัชภัณฑ์และทางการแพทย์ให้กับสยามไบโอไซแอนซ์
บริษัท ดอยคำผลิตภัณฑ์อาหาร จำกัด
งานองค์กรธุรกิจและองค์กรเพื่อสังคม > รองประธานกรรมการ

คณะกรรมการมูลนิธิการศึกษาทางไกลผ่านดาวเทียม
คณะกรรมการบริหารกองทุนพระราชทานสำหรับศูนย์ศึกษาการพัฒนาอันเนื่องมาจากพระราชดำริ
คณะกรรมการบริหารมูลนิธิส่งเสริมศิลปาชีพในสมเด็จพระนางเจ้าสิริกิติ์ พระบรมราชินีนาถ
คณะกรรมการมูลนิธิสวนสมเด็จพระนางเจ้าสิริกิติ์ฯ พระบรมราชินีนาถ
งานองค์กรธุรกิจและองค์กรเพื่อสังคม > กรรมการ

กรรมการ และกรรมการกิจกรรมเพื่อสังคม บริษัท เอสซีบี เอ็กซ์ จำกัด (มหาชน)
เครื่องราชอิสริยาภรณ์

พ.ศ. 2560 –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายหน้า)
พ.ศ. 2548 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2545 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2525 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2531 –  เหรียญจักรมาลา (ร.จ.ม.)
พ.ศ. 2546 –  เหรียญลูกเสือสดุดี ชั้นที่ 1
พ.ศ. 2534 –  เหรียญรัตนาภรณ์ รัชกาลที่ 9 ชั้นที่ 4 (ภ.ป.ร.4)
พ.ศ. 2562 –  เหรียญรัตนาภรณ์ รัชกาลที่ 10 ชั้นที่ ๒ (ว.ป.ร.๒)
ญิฮาด

ญิฮาด (อาหรับ: جهاد, อังกฤษ: Jihad) มาจากคำกริยา ญะฮะดะ ในภาษาอาหรับหมายถึง การดิ้นรนต่อสู้หรือความพยายาม ในทางศาสนาหมายถึง ความพยายามที่จะเพิ่มศรัทธาในพระเจ้ารวมทั้งการทำความดี การเผยแพร่ศาสนา ผู้ทำการญิฮาดเรียกว่ามุญาฮิด พหูพจน์เรียกว่ามุญาฮิดีน
ในทางศาสนาอิสลามแล้ว คำนี้ไม่ได้หมายถึงสงครามศักดิ์สิทธิ์ดังที่ผู้มิใช่มุสลิมเข้าใจ และเป็นศัพท์ทางศาสนาคำหนึ่งที่ถูกเข้าใจผิดบ่อยครั้ง คำว่าญิฮาดนี้มีปรากฏทั้งในอัลกุรอ่านและหะดิษต่างๆ
ความหมายของญิฮาด > ญิฮาดในอัลกุรอาน

ความหมายของญิฮาดในอัลกุรอานมีหลายความหมาย เช่น
การดิ้นรนของจิตวิญาณ เช่นในอัลกุรอาน (29:69) และบรรดาผู้ที่ต่อสู้ดิ้นรนในทางของเรา แน่นอนเราจะชี้แนะแนวทางที่ถูกต้องแก่พวกเขาสู่ทางของเรา
ความพยายามในการควบคุมอารมณ์ของตน และการช่วยเหลือผู้อื่น เช่น "ผู้ใดต่อสู้ดิ้นรน แท้จริงเขาย่อมต่อสู้ดิ้นรนเพื่อตัวเอง
โดยสรุปในอัลกุรอานให้มุสลิมทำญิฮาดเพื่อความโปรดปรานและได้ใกล้ชิดกับพระเจ้า มิใช่การต่อสู้กับผู้ที่มิใช่มุสลิมด้วยอาวุธหรือความรุนแรง
ความหมายของญิฮาด > ญิฮาดในหะดิษ

ในหะดิษซึ่งเป็นการรวบรวมคำพูด โอวาทหรือการปฏิบัติตนของมุฮัมมัด ได้ให้ความหมายของญิฮาดในการต่อสู้เพื่อทำให้จิตใจของตนบริสุทธิ์ เช่นกล่าวว่า การรบในสมรภูมิเพื่อศาสนาเป็นญิฮาดเล็ก การต่อสู้กับความอ่อนแอของตนคือญิฮาดใหญ่ และญิฮาดที่ยิ่งใหญ่ที่สุดคือ การพูดความจริงต่อหน้าผู้กดขี่
ความหมายของญิฮาด > ญิฮาดในคำอธิบายของนักวิชาการมุสลิม

นักวิชาการมุสลิมแบ่งญิฮาดเป็น 4 ประเภทคือ
ญิฮาดโดยหัวใจ คือการต่อสู้กับกิเลสตัณหาในตัวเอง
ญิฮาดโดยลิ้น คือการเผยแพร่ศาสนาโดยใช้วาจา
ญิฮาดโดยมือ คือการสนับสนุนความถูกต้องโดยใช้กำลังร่างกาย
ญิฮาดโดยอาวุธ คือการตอบโต้การกดขี่ข่มเหงด้วยกำลังอาวุธเมื่อไม่มีทางแก้ไขอย่างอื่น
ญิฮาดในยุคกลางของศาสนาอิสลาม

ยุคกลางของศาสนาอิสลามอยู่ระหว่าง พุทธศตวรรษที่ 13-16 นักนิติศาสตร์อิสลามในยุคนั้นได้เพิ่มเติมการจัดประเภทดินแดนตามสภาพการณ์ที่เปลี่ยนไปในขณะนั้น ซึ่งดินแดนดังกล่าว ได้แก่
แดนสันติ คือดินแดนที่มีประชากรเกือบทั้งหมดเป็นมุสลิม มีการปกครองและใช้กฎหมายแบบอิสลาม
แดนพันธไมตรี เป็นดินแดนที่ประชากรส่วนใหญ่ไม่ใช่มุสลิม แต่มีสนธิสัญญาผูกพันอยู่กับรัฐอิสลาม
แดนข้าศึก คือดินแดนที่เป็นข้าศึกของอิสลาม มีลักษณะดังนี้
หมกมุ่นอยู่ในพฤติกรรมที่ผิดหลักศาสนา เช่น ค้าประเวณี การพนัน การดื่มสุรา
มีท่าทีโจมตีคุกคามรัฐอิสลาม หรือปิดกั้นทางสัญจรของรัฐอิสลาม
ทำให้มุสลิมที่อยู่ภายใต้การปกครองไม่ปลอดภัยในชีวิตและทรัพย์สิน หรือบังคับให้มุสลิมเปลี่ยนแปลงศรัทธา
การจะกำหนดว่าดินแดนใดเป็นแดนข้าศึกจะต้องมีคุณสมบัติครบทั้งสามประการโดยชัดแจ้ง ไม่ใช่เพียงการสงสัยหรือสันนิษฐาน
เงื่อนไขของญิฮาด

การประกาศญิฮาดในทางศาสนาจะเกิดขึ้นเมื่อมีเงื่อนไขต่อไปนี้ครบสมบูรณ์
เฉพาะผู้นำสูงสุดของรัฐอิสลาม (เช่นเคาะลีฟะห์ในอดีต กาหลิบของมุสลิมซุนนี หรืออิมามของมุสลิมชีอะห์) เท่านั้นที่ประกาศญิฮาดได้
กระทำได้เมื่อการแก้ไขด้วยสันติวิธีทุกวิธีล้มเหลว
กระทำได้เมื่อเป็นการป้องกันตนเอง เมื่อถูกบังคับให้ล้มเลิกศรัทธา
ข้อกำหนดในการญิฮาด

ผู้ออกรบต้องมีเจตนาเพื่อปกป้องศาสนาอิสลามเท่านั้น
ต้องต่อสู้กับผู้เกี่ยวข้องในสงครามเท่านั้น
ห้ามทำร้าย เด็ก ผู้หญิงและคนชรา
ห้ามทำลายสัตว์เลี้ยงและพื้นที่ทำการเกษตร
ห้ามปล้นทรัพย์สิน
เมื่อศัตรูต้องการเจรจาหรือขอสันติภาพ มุสลิมต้องยอมตาม
ทรัพย์สินที่ได้จากสงครามต้องแบ่งปันตามหลักศาสนา
ญิฮาดในประวัติศาสตร์

ตั้งแต่การเกิดขึ้นของศาสนาอิสลาม มีการประกาศญิฮาดทั้งที่ได้รับการยอมรับและไม่ยอมรับจากมุสลิมดังนี้[ต้องการอ้างอิง]
ญิฮาดในสมัยนบีมุฮัมมัด มีปรากฏในอัลกุรอ่าน 6 ครั้ง คือ สงครามบะดัร (พ.ศ. 1167) สงครามอุฮุด (พ.ศ. 1168) สงครามคอนดัก (พ.ศ. 1170) สงครามบนูกูรอยเซาะห์ (พ.ศ. 1170) การทำสนธิสัญญาอัล อุดัยบิยะห์ (พ.ศ. 1171) และสงครามตะบูก (พ.ศ. 1173)
ญิฮาดในสงครามครูเสด (พ.ศ. 1639 - 1827)
การประกาศญิฮาดของโจรสลัดในแอฟริกาเหนือ เพื่อโจมตีกองเรือของชาวคริสต์ ซึ่งกลายเป็นข้ออ้างให้ชาติตะวันตกทำสงครามกับจักรวรรดิออตโตมัน
การประกาศญิฮาดของจักรวรรดิออตโตมันเมื่อ พ.ศ. 2457 เพื่อต่อต้านการรุกรานแอฟริกาเหนือของชาติตะวันตก แต่การประกาศครั้งนี้ไม่ได้รับการสนับสนุนจากมุสลิมเชื้อสายอาหรับ
การประกาศญิฮาดในอัฟกานิสถานเพื่อต่อต้านอังกฤษ เกิดขึ้น 2 ครั้ง ครั้งแรกเมื่อ พ.ศ. 2382 ครั้งที่ 2 เมื่อ พ.ศ. 2462 ผลสุดท้ายทำให้อัฟกานิสถานพ้นสภาพรัฐในอารักขาของอังกฤษ และได้รับเอกราช
การประกาศญิฮาดในอัฟกานิสถานเพื่อต่อต้านสหภาพโซเวียต เริ่มเมื่อ พ.ศ. 2525 โดยมุญาฮีดีนกลุ่มต่างๆ และได้รับการสนับสนุนจากสหรัฐอเมริกา ซาอุดิอาระเบียและปากีสถาน ผลสุดท้ายโซเวียตยอมถอยทัพ
การประกาศญิฮาดในสงครามกลางเมืองของอัฟกานิสถาน (พ.ศ. 2532 - 2543) เป็นการประกาศญิฮาดระหว่างกลุ่มมุญาฮิดีนที่เคยร่วมรบกับโซเวียตมาเพื่อแย่งชิงอำนาจ ผลสุดท้าย กลุ่มตาลีบันสามารถยึดครองกรุงคาบูลได้
การประกาศญิฮาดในสงครามอ่าวเปอร์เซีย โดยประธานาธิบดีซัดดัม ฮุสเซนของอิรัก แต่ไม่ได้รับการยอมรับเท่าใดเพราะก่อนหน้านี้ อิรักรุกรานคูเวตที่เป็นมุสลิมเหมือนกัน
การประกาศญิฮาดในอัฟกานิสถานเพื่อต่อต้านสหรัฐ เมื่อ พ.ศ. 2544 ผลสุดท้าย รัฐบาลตาลีบันถูกล้มล้าง แต่ยังเคลื่อนไหวต่อต้านรัฐบาลใหม่ของอัฟกานิสถานอยู่
ดูเพิ่ม

ประวัติศาสตร์อัฟกานิสถาน
แหล่งข้อมูลอื่น

อิสลาม.in.th : เพื่อความเข้าใจอิสลาม และมุสลิม เก็บถาวร 2009-10-02 ที่ เวย์แบ็กแมชชีน
ธงที่ใช้ในกองทัพมุสลิมในยุคต้นของอิสลาม
ภาษาศาสตร์ชาติพันธุ์

ภาษาศาสตร์ชาติพันธุ์ (อังกฤษ: ethnolinguistics บางครั้งเรียกว่า cultural linguistics) เป็นสาขาหนึ่งของภาษาศาสตร์มานุษยวิทยาที่ศึกษาความสัมพันธ์ระหว่างภาษาหรือกลุ่มภาษาและพฤติกรรมทางวัฒนธรรมของผู้คนที่พูดภาษาเหล่านั้น
สาขาวิชานี้จะตรวจสอบว่าวัฒนธรรมต่าง ๆ สร้างแนวคิดและจัดหมวดหมู่ประสบการณ์ต่าง ๆ อย่างไร เช่น แนวโน้มเชิงพื้นที่และปรากฏการณ์ทางสิ่งแวดล้อม ภาษาศาสตร์ชาติพันธุ์นำเอาแนวทางต่าง ๆ เช่น อรรถศาสตร์ชาติพันธุ์ (ethnosemantics) ซึ่งวิเคราะห์ว่าผู้คนจำแนกและกำหนดโลกของตนเองอย่างไร และการวิเคราะห์องค์ประกอบ ซึ่งวิเคราะห์คุณลักษณะ อรรถศาสตร์ของคำเพื่อทำความเข้าใจความหมายทางวัฒนธรรม
แหล่งข้อมูลอื่น

Cultural Linguistics
Applied Cultural Linguistics เก็บถาวร 2011-04-12 ที่ เวย์แบ็กแมชชีน
The Jurgen Trabant Wilhelm von Humboldt Lectures (7hrs)
Farzad Sharifian, publications
Cultural Linguistics: A new multidisciplinary field of research เก็บถาวร 2020-12-01 ที่ เวย์แบ็กแมชชีน
| ฐานข้อมูลการควบคุมรายการหลักฐาน  |
| --- | --- |
ประจำชาติ:  ฝรั่งเศส  BnF data  เยอรมนี  เช็กเกีย 
อื่น ๆ:  สารานุกรมของยูเครนสมัยใหม่
ราฟาเอล อัลบา

ราฟาเอล ยูนิเอร์ อัลบา กัสติโย (สเปน: Rafael Yunier Alba Castillo; เกิดวันที่ 12 สิงหาคม ค.ศ. 1993) เป็นนักกีฬาเทควันโดชาวคิวบา
เขาเข้าแข่งขันในโอลิมปิฤดูร้อน 2016 ที่ริโอเดจาเนโร ประเภทชาย +80 กก.
ในโอลิมปิกฤดูร้อน 2020 เขาได้เหรียญทองแดงในการแข่งขันประเภทชาย +80 กก.
แหล่งข้อมูลอื่น

บทความนี้ไม่มีลิงก์ในวิกิสนเทศ
ไทขาว

| --- | --- |
ธงไทขาวในเมืองไล ช่วง พ.ศ. 2487−2496
เครื่องแต่งกายของชาวไทขาว
ประชากรทั้งหมด
490,000 คน
ภูมิภาคที่มีประชากรอย่างมีนัยสำคัญ
ประเทศเวียดนาม, ประเทศลาว
ภาษา
ไทขาว, ลาว, อื่น ๆ
ศาสนา
ศาสนาผี (60%), ศาสนาพุทธ (38%), ศาสนาคริสต์ (2%)
ไทขาว, ไทด่อน (เวียดนาม: Tai Dón) หรือ ท้ายจั้ง (เวียดนาม: Thái Trắng; แปลว่า ไทขาว) เป็นกลุ่มชาติพันธุ์จากตระกูลภาษาไทกลุ่มหนึ่งอาศัยอยู่ในประเทศลาว ประเทศเวียดนาม และประเทศจีน เป็นกลุ่มชาติพันธุ์ที่มีลักษณะใกล้เคียงกันกับชาวไทดำและไทแดง แต่แบ่งจากกันด้วยความแตกต่างด้านการแต่งกายของสตรีเป็นสำคัญ กล่าวคือ สตรีชาวไทขาวนิยมสวมเสื้อแขนยาวสีขาวเข้ากับซิ่นสีดำ ขณะที่ชาวไทดำจะสวมเสื้อและซิ่นสีดำหรือคราม และชาวไทแดงจะสวมเสื้อผ้าขลิบสีแดง เป็นอาทิ กล่าวกันว่าบรรพชนของชาวไทขาวอพยพลงมาจากมณฑลยูนนานในประเทศจีน ก่อนกระจายตัวตั้งถิ่นฐานแถบลุ่มแม่น้ำแดงและดำ
ในอดีตชาวไทในเวียดนามมีการปกครองเรียกว่า สิบสองจุไท เป็นหัวเมืองหลัก 12 เมืองเป็นรัฐอิสระต่อกัน ปกครองโดยเจ้านายชาวไทจากคนนามสกุลลอ (สิงลอ) และสกุลดำ (สิงดำ) แบ่งเป็นเมืองของชาวไทดำ 8 หัวเมือง และเมืองชาวไทขาว 4 เมือง ได้แก่ เมืองไล เมืองมน เมืองเจียน และเมืองบาง โดยเมืองไลเคยมีอำนาจสูงสุดและเป็นเมืองหลวงของสิบสองจุไทในช่วงระยะเวลาหนึ่ง
จากการประมาณการใน พ.ศ. 2545 มีชาวไทขาวอาศัยอยู่ในประเทศเวียดนามประมาณ 280,000 คน และมีการประมาณการใน พ.ศ. 2538 พบชาวไทขาวอาศัยอยู่ในประเทศลาวราว 200,000 คน และในมณฑลยูนนาน ประเทศจีนราว 10,000 คน
จงเจต วัชรานันท์

| จงเจต วัชรานันท์ |
| --- | --- |
เกิด: 1 เมษายน พ.ศ. 2518 (49 ปี) จงเจต วัชรานันท์
คู่สมรส: เกรซ มหาดำรงค์กุล (2555-ปัจจุบัน)
อาชีพ: นักแสดง ทหารอากาศ พิธีกร 
ผลงานเด่น: นัดจินหน่อง (พระสังขทัต) ในตำนานสมเด็จพระนเรศวรมหาราช
นาวาอากาศเอก จงเจต วัชรานันท์  (ชื่อเล่น: โน้ต ) ผู้อำนวยการกองพัฒนาระบบการบริหารทรัพยากรบุคคล กรมกำลังพลทหาร กองบัญชาการกองทัพไทย รองโฆษกกองบัญชาการกองทัพไทย เป็นนักแสดงชาวไทย เป็นที่รู้จักในการรับบทเป็น นัดจินหน่อง หรือ พระสังขทัต ในภาพยนตร์ตำนานสมเด็จพระนเรศวรมหาราช
ประวัติ

จงเจต วัชรานันท์  (ชื่อเล่น: โน้ต ) เกิดเมื่อวันที่ 1 เมษายน พ.ศ. 2518 เป็นนักแสดงชาวไทย มีพี่น้องทั้งหมด 3 คน เป็นคนกลาง จบการศึกษาระดับประถมศึกษา จากโรงเรียนสมิทธิโชติ ระดับมัธยมศึกษา จากโรงเรียนสตรีวิทยา 2 จากนั้นเข้าศึกษาต่อในโรงเรียนเตรียมทหาร รุ่น 34 (ตท.34) รุ่นเดียวกับพลตรี วันชนะ สวัสดี สำเร็จการศึกษาวิศวกรรมศาสตร์บัณฑิต สาขาวิศวกรรมศาสตร์อากาศยานและการบิน จาก โรงเรียนนายเรืออากาศ รุ่น 41 หลังจากนั้นเข้าศึกษาต่อจนสำเร็จการศึกษาระดับปริญญาโท ศิลปศาสตร์มหาบัณฑิต มหาวิทยาลัยรามคำแหง
ด้านชีวิตครอบครัว จงเจต วัชรานันท์ แต่งงานกับ เกรซ มหาดำรงค์กุล เมื่อ 26 มกราคม 2555 โดยพบรักในกองถ่ายภาพยนตร์ ตำนานสมเด็จพระนเรศวรมหาราช ทั้งสองมีบุตรสาวหนึ่งคนชื่อ จาติม  วัชรานันท์ ที่เกิดจากการอุ้มบุญเพราะทั้งสองมีบุตรยาก หลังทำกิฟต์มาแล้ว 12 ครั้งแต่ไม่ประสบความสำเร็จ เมื่อวันที่ 26 มีนาคม พ.ศ. 2561 เกรซได้คลอดลูกชายคนเล็กชื่อ จินต วัชรานันท์
การงาน

จงเจต วัชรานันท์ รับราชการทหารในตำแหน่ง รองหัวหน้าแผนก 2 กองข่าวกรองยุทธศาสตร์ กรมข่าวทหารอากาศ กองทัพอากาศไทย ปัจจุบันกำลังศึกษาอยู่ที่โรงเรียนเสนาธิการทหารอากาศ หลักสูตรนายทหารชั้นผู้บังคับฝูง รุ่นที่ 106 แสดงภาพยนตร์ตำนานสมเด็จพระนเรศวรมหาราช ภาค 3-4 และ เป็นพิธีกรรายการท่องเที่ยว "บันทึกท่องเที่ยว"
ผลงานละครเรื่องแรกคือ รักสุดฟ้า ล่าสุดโลก ผลงานสร้างชื่อ ภาพยนตร์ ตำนานสมเด็จพระนเรศวรมหาราช ภาค ๒ ประกาศอิสรภาพ โดยรับบท นัดจินหน่อง หรือ พระสังขทัต ปัจจุบันดำรงตำแหน่ง ผู้อำนวยการกองพัฒนาระบบการบริหารทรัพยากรบุคคล กรมกำลังพลหาร กองบัญชาการกองทัพไทย รองโฆษกกองบัญชาการกองทัพไทย
ผลงาน > ภาพยนตร์

| ภาพยนตร์ |
| --- | --- | --- | --- |

| พ.ศ. | เรื่อง | รับบทเป็น | หมายเหตุ |
| พ.ศ. 2550 | ตำนานสมเด็จพระนเรศวรมหาราช ภาค ๒ ประกาศอิสรภาพ |  |  |
| พ.ศ. 2552 | คนล่าเมฆ (ภาพยนตร์เฉลิมพระเกียรติพระบาทสมเด็จพระเจ้าอยู่หัว รัชกาลที่ ๙ กำกับโดย ปรัชญา ปิ่นแก้ว) |  |  |
| พ.ศ. 2554 | ตำนานสมเด็จพระนเรศวรมหาราช ภาค ๓ ยุทธนาวี | นัดจินหน่อง หรือ พระสังขทัต |  |
| พ.ศ. 2554 | ตำนานสมเด็จพระนเรศวรมหาราช ภาค ๔ ศึกนันทบุเรง | นัดจินหน่อง หรือ พระสังขทัต |  |
| พ.ศ. 2557 | ตำนานสมเด็จพระนเรศวรมหาราช ภาค ๕ ยุทธหัตถี | นัดจินหน่อง หรือ พระสังขทัต |  |
| พ.ศ. 2558 | ตำนานสมเด็จพระนเรศวรมหาราช ภาค ๖ อวสานหงสา | นัดจินหน่อง หรือ พระสังขทัต |  |
| พ.ศ. 2559 | Take me home สุขสันต์วันกลับบ้าน | พ่อของแทน |  |
ผลงาน > ละคร

| ปี พ> ศ. | เรื่อง | ออกอากาศ | รับบทเป็น | หมายเหตุ |
| --- | --- | --- | --- | --- |
| 2536 | ภูติพยาบาท | ช่อง 3 |  |  |
| 2547 | รักสุดฟ้า ล่าสุดโลก | ช่อง 3 |  |  |
| 2547 | นางฟ้าเดินดิน | ช่อง 7 |  |  |
| 2548 | โค่นมังกร | ช่อง 3 |  | รับเชิญ |
| 2548 | ยายตัวร้ายกับนายตัวป่วน | ช่อง 7 | อธิน |  |
| 2549 | สายสืบ สายสะดือ | ช่อง 3 | ผู้กองหมูแดง |  |
| 2549 | ทะเลใจ | ช่อง 7 | ไผท |  |
| 2550 | ยอดกตัญญู | ช่อง 3 |  |  |
| 2558 | แหวนทองเหลือง | ช่อง 8 | แสงธรรม |  |
| 2558 | ปริศนา | ช่องพีพีทีวี | วิรัช |  |
| 2558 | เจ้าสาวของอานนท์ | ช่องพีพีทีวี | วิรัช |  |
| 2559 | ตี๋ใหญ่ ดับ ดาว โจร | ช่องโมโน 29 | สัว | รับเชิญ |
| 2559 | หัวใจและไกปืน | ช่องโมโน 29 |  | รับเชิญ |
| 2561 | ตี๋ใหญ่ 2 ดับ เครื่อง ชน | ช่องโมโน 29 | สัว |  |
ผลงาน > ผลงานละครชุด

| ปี พ> ศ. | เรื่อง | ออกอากาศ | บทบาท | หมายเหตุ |
| --- | --- | --- | --- | --- |
| 25 | วัยซนคนมหัศจรรย์ | ช่อง ไอทีวี | คาวี | รับเชิญ |
| 25 | หุ่นกายสิทธิ์ ตอน หนุมาน | ช่อง | ครูนพ | รับเชิญ |
| 25 | วีรชนคนกล้า ตอน พระเจ้าพรหมมหาราช | ช่อง 5 |  | รับเชิญ |
| 25 |  | ช่อง |  |  |
ผลงาน > พรีเซนเตอร์

True (ปฏิทิน & Organizer ปี 2548)
ธนาคารกสิกรไทย (ไฟส่องมาที่คนใส่สูท )
ไพโอเนียร์
และ อื่นๆ
ผลงาน > โฆษณา

เตาแก๊สลัคกี้เฟลม
KFC (จะนัดขอเลิกแต่เห็นนางเอกปากเลอะ เลยคิดว่าเอาไว้ขอเลิกวันหลัง)
เทสโก้โลตัส ฉลอง 13 ปี
ผลงาน > พิธีกร

รายการ บันทึกท่องเที่ยว ช่อง 5
รายการ คาถาสร้างเงิน สทท. 11
เครื่องราชอิสริยาภรณ์

พ.ศ. 2567 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. ไม่ปรากฏ –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. ไม่ปรากฏ –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
พ.ศ. 2556 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
แหล่งข้อมูลอื่น

โน้ต จงเจต วัชรานันท์ ที่ฐานข้อมูลภาพยนตร์และละครไทย
กองทัพอากาศ เก็บถาวร 2009-02-01 ที่ เวย์แบ็กแมชชีน
เว็บไซต์ตำนานสมเด็จพระนเรศวรมหาราชอย่างเป็นทางการ
นเรศวรแฟนคลับ เก็บถาวร 2010-07-28 ที่ เวย์แบ็กแมชชีน
รักดารา[ลิงก์เสีย]
รายชื่อเมืองในประเทศญี่ปุ่น

สำหรับเมืองขนาดใหญ่ ดูที่ นครของประเทศญี่ปุ่น, รายชื่อนครในประเทศญี่ปุ่น, และ รายชื่อนครในประเทศญี่ปุ่นเรียงตามจำนวนประชากร
เมือง (ญี่ปุ่น: 町; โรมาจิ: chō หรือ machi; ทับศัพท์: โช หรือ มาจิ) ในประเทศญี่ปุ่น ถือเป็นหน่วยการปกครองส่วนท้องถิ่นในระดับเทศบาล หน่วยการปกครองที่สูงกว่าเมืองคือจังหวัด ไม่มีหน่วยการปกครองที่ต่ำกว่าอีก ในหนึ่งจังหวัดจะประกอบไปด้วยหลาย ๆ เทศบาล คือ เทศบาลหมู่บ้าน เทศบาลเมือง และเทศบาลนคร โดยที่แต่ละเทศบาลเป็นอิสระต่อกัน ในประเทศญี่ปุ่นมีเทศบาลเมืองทั้งหมด 743 แห่ง
เมื่อหมู่บ้านพัฒนาจนมีประชากรถึงเกณฑ์ จะได้รับการยกฐานะขึ้นไปเป็น "เมือง" และเมื่อเมืองพัฒนาและมีประชากรถึงเกณฑ์ จะได้รับการยกฐานะขึ้นไปเป็น "นคร" ทั้งนี้นครที่มีการพัฒนาและมีความสำคัญตลอดจนความโดดเด่นทางด้านวัฒนธรรมอาจจะได้รับการพิจารณาจัดตั้งเป็นนครระดับพิเศษที่มีอยู่ 3 ระดับคือ นครใหญ่ที่รัฐกำหนด, นครศูนย์กลาง และนครพิเศษ
ดูเพิ่ม

เทศบาลของประเทศญี่ปุ่น
นครของประเทศญี่ปุ่น
รายชื่อหมู่บ้านในประเทศญี่ปุ่น
แหล่งข้อมูลอื่น

เก็บถาวร 2019-09-17 ที่ เวย์แบ็กแมชชีน "Large City System of Japan"; graphic shows towns compared with other Japanese city types at p. 1 [PDF 7 of 40]
ทมิตา อนุศิลป์

| ทมิตา อนุศิลป์ |
| --- | --- |
เกิด: 28 กันยายน พ.ศ. 2539 (28 ปี) ทมิตา อนุศิลป์
ส่วนสูง: 1.68 เมตร (5 ฟุต 6 นิ้ว)
อาชีพ: นักแสดง, นางแบบ
ปีที่แสดง: พ.ศ. 2557 – ปัจจุบัน
ผลงานเด่น: ใบข้าว - สงครามนางงาม (2557)   อ่อน - เรือนร้อยรัก (2559)   โบว์ - ล่า (2560)    โมนิก้า - ชายไม่จริงหญิงเเท้ (2560)
สังกัด: เดอะ วัน เอ็นเตอร์ไพรส์​ (2557—2563)   สถานีโทรทัศน์สีกองทัพบกช่อง 7 (2565—2566)   สถานีวิทยุโทรทัศน์ไทยทีวีสีช่อง 3 (2567—ปัจจุบัน)
ทมิตา อนุศิลป์ ชื่อเล่น กรุ๊ป (ชื่อเดิม จุฑารัตน์) ผลงานสร้างชื่อ  จากละครเรื่อง สงครามนางงาม   รับบทเป็น ใบข้าว เกิดเมื่อวันที่ 28 กันยายน 2539 จบการศึกษาระดับมัธยม จากวิทยาลัยนาฏศิลปจันทบุรี และจบการศึกษาระดับปริญญาตรี จากคณะนิเทศศาสตร์ สาขาการโฆษณา มหาวิทยาลัยกรุงเทพ มีความสามารถพิเศษคือ รำไทย
ประวัติ

ทมิตา อนุศิลป์ หรือ กรุ๊ป เกิดเมื่อวันที่ 28 กันยายน พ.ศ. 2539 เกิดที่อำเภอเขาสมิง จังหวัดตราด มีพี่น้อง 3 คน มีพี่สาว 1 คน มีพี่ชาย 1 คน กรุ๊ปเป็นน้องคนเล็ก จบมัธยมศึกษาจากวิทยาลัยนาฏศิลปจันทบุรี
ปัจจุบันจบการศึกษาจากคณะนิเทศศาสตร์ สาขาการโฆษณา มหาวิทยาลัยกรุงเทพ
ผลงาน > ละครโทรทัศน์

| ปี | เรื่อง | รับบท | ช่อง | หมายเหตุ |
| --- | --- | --- | --- | --- |

| พ.ศ. 2557-2558 | สงครามนางงาม | สุพรรณิกา บุญเลิศ (ใบข้าว) | ช่องวัน |  |
| พ.ศ. 2558 | เซน...สื่อรักสื่อวิญญาณ | จ๋า | ททบ.5 | รับเชิญ ตอน รถส่งตาย |
| พ.ศ. 2558 | จัดรัก วิวาห์ลวง | จุฑารัตน์ อนุศิลป์ (กรุ๊ป) | ช่องวัน 31 | รับเชิญ |
| พ.ศ. 2559 | เรือนร้อยรัก | อ่อน | ช่องวัน 31 |  |
| พ.ศ. 2559 | เพชฌฆาตดาวโจร | มะลิวัลย์ | ช่องวัน 31 | รับเชิญ |
| พ.ศ. 2559 | สงครามนางงาม 2 | สุพรรณิกา บุญเลิศ (ใบข้าว) | ช่องวัน 31 | รับเชิญ |
| พ.ศ. 2560 | ชายไม่จริงหญิงแท้ | โมนิก้า | ช่องวัน 31 |  |
| พ.ศ. 2560 | ล่า | โบว์ | ช่องวัน 31 | รับเชิญ |
| พ.ศ. 2566 | พิภพมัจจุราช | พิมพ์ | ช่อง 7HD | รับเชิญ |
| พ.ศ. 2567 | หวานรักต้องห้าม (บัวปริ่มน้ำ)​ | พรรษา | ช่อง 3 เอชดี |  |
ผลงาน > ซิตคอม

| ปี | เรื่อง | รับบท | ช่อง | หมายเหตุ |
| --- | --- | --- | --- | --- |
| พ.ศ. 2558 | มือปราบกุ๊กกุ๊กกู๋ | แตงอ่อน | ช่องวัน 31 | นักแสดงประจำ |
| พ.ศ. 2560 | เป็นต่อ 2017 | ใบเฟิร์น | ช่องวัน 31 | รับเชิญตอน เด็กใคร..ใครก็หวง |
| พ.ศ. 2561 | ชะนีหนีคาน | ริบบิ้น | ช่องวัน 31 | รับเชิญตอน ภารกิจพิชิตปาน |
| พ.ศ. 2562 | สุภาพบุรุษสุดซอย | นางฟ้า | ช่องวัน 31 | รับเชิญตอน นางฟ้าพาทัวร์ |
| พ.ศ. 2563 | เสือ ชะนี เก้ง | โม | ช่องวัน 31 | รับเชิญตอน ผีเสื้อ |
ผลงาน > รายการโทรทัศน์

| ปี | รายการ | ช่อง | หมายเหตุ |
| --- | --- | --- | --- |
| พ.ศ. 2568 | The Spoon ช้อนทองคำ 2025 | ช่อง 7HD | ผู้ช่วย |
แหล่งข้อมูลอื่น

| ก่อนหน้า> รางวัลและความสำเร็จ | รางวัลและความสำเร็จ | ทมิตา อนุศิลป์> รางวัลและความสำเร็จ | รางวัลและความสำเร็จ | ถัดไป> รางวัลและความสำเร็จ |
| --- | --- | --- | --- | --- |
| วรินทร ภูผาดแร่ |  |  มิสแกรนด์จันทบุรี  (2023) |  | อยู่ระหว่างดำรงตำแหน่ง |
ประเทศปากีสถานในเครือจักรภพ

ประเทศปากีสถาน (เบงกอล: পাকিস্তান অধিরাজ্য อูรดู: مملکتِ پاکستان) ระหว่างปี ค.ศ. 1947–1956 หรือเรียกอย่างเข้าใจว่า ประเทศปากีสถานในเครือจักรภพ (อังกฤษ: Dominion of Pakistan) เป็นประเทศในเครือจักรภพในทวีปเอเชียใต้ จัดตั้งขึ้นในปี ค.ศ. 1947 เมื่อรัฐสภาอังกฤษได้ตราพระราชบัญญัติอิสรภาพของอินเดีย ค.ศ. 1947 ขึ้น ซึ่งตามพระราชบัญญัติดังกล่าวได้แบ่งจักรวรรดิอินเดียออกเป็นสองประเทศเอกราชคือ อินเดีย และ ปากีสถาน โดยทั้งสองประเทศต่างมีเอกราชเป็นของตนเองโดยยอมรับกษัตริย์อังกฤษเป็นพระเจ้าแผ่นดิน
ประเทศปากีสถานในเครือจักรภพกินพื้นที่ในส่วนที่เป็นประเทศปากีสถานและประเทศบังกลาเทศในปัจจุบัน โดยส่วนที่เป็นประเทศปากีสถานในปัจจุบันนั้นเรียกว่า ปากีสถานตะวันตก และส่วนที่เป็นประเทศบังกลาเทศในปัจจุบันนั้นเรียกว่า เบงกอลตะวันออก สาเหตุที่อังกฤษแยกปากีสถานออกมาจากอินเดียก็เพื่อต้องการให้ปากีสถานและบังกลาเทศเป็นรัฐที่อยู่ของชาวมุสลิมในอดีตบริติชราชจากผลของทฤษฎีสองชาติ
ประเทศปากีสถานในเครือจักรภพสิ้นสุดลงในวันที่ 23 มีนาคม ค.ศ. 1956 เมื่อได้มีการสถาปนารัฐธรรมนูญแห่งสาธารณรัฐปากีสถานขึ้นโดยมีประธานาธิบดีเป็นประมุขแห่งรัฐ และถือเป็นชาติสมาชิกในเครือจักรภพแห่งประชาชาติ
โรงเรียนบ่อสุพรรณวิทยา

| โรงเรียนบ่อสุพรรณวิทยา |
| --- | --- |

ที่ตั้ง
หมู่ที่ 5 บ้านหัวกลับ ตำบลบ่อสุพรรณ อำเภอสองพี่น้อง จังหวัดสุพรรณบุรี 72190
ข้อมูล
ชื่ออื่น: บ.ส
ประเภท: โรงเรียนรัฐบาล, โรงเรียนมัธยมศึกษา
คติพจน์: อตฺตนา หิ สุทนฺเตน นาถํ ลภติทุลฺลภํ บุคคลที่ฝึกตนดีแล้ว ย่อมได้ที่พึ่งอันได้แสนยาก
สถาปนา: 9 มกราคม พ.ศ. 2523 (45 ปี)
หน่วยงานกำกับ: สำนักงานเขตพื้นที่การศึกษามัธยมศึกษาสุพรรณบุรี ในสังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ
ผู้อำนวยการ: นางสาวกัญหา คำหอมกุล
ระดับปีที่จัดการศึกษา: มัธยมศึกษาปีที่ 1-6
ภาษาที่ใช้เป็นสื่อการสอน: ภาษาที่มีการเรียนการสอนในโรงเรียน  ภาษาไทย  ภาษาอังกฤษ
สี:   เขียว - เทา
เพลง: เพลงมาร์ชบ่อสุพรรณวิทยา
ต้นไม้/ดอกไม้: ปาริชาต
โรงเรียนบ่อสุพรรณวิทยา  ตั้งอยู่ที่ บ้านหัวกลับ เลขที่ 173 ม.5 ตำบลบ่อสุพรรณ อำเภอสองพี่น้อง จังหวัดสุพรรณบุรี  เป็นโรงเรียนรัฐบาลและเป็นโรงเรียนมัธยมประจำตำบล เปิดสอนตั่งแต่ชั้นมัธยมศึกษาปีที่ 1-6 ก่อตั้งเมื่อวันที่ 9 มกราคม พ.ศ 2523 ในสังกัดเขตพื้นที่การศึกษามัธยมศึกษาเขต 9 ตามกระทรวงศึกษาธิการโดยมีเครือข่ายพัฒนาคุณภาพการศึกษาในสหวิทยาเขตทวารวดี
ประวัติ

โรงเรียนบ่อสุพรรณวิทยาตั้งอยู่เลขที่ 173 หมู่ที่ 5 ตำบลบ่อสุพรรณอำเภอสองพี่น้องจังหวัดสุพรรณบุรี สังกัดสำนักงานเขตพื้นที่การศึกษาสุพรรณบุรีเขต 2 โดยกรมสามัญศึกษาได้อนุมัติให้ก่อตั้งตามประกาศกระทรวงศึกษาธิการสงวันที่ 9 มกราคม 2523 เป็นโรงเรียนสหศึกษาสังกัดกองการมัธยมศึกษากรมสามัญศึกษากระทรวงศึกษาธิการโดยมีนายสันติธนวรรณเป็นผู้บริหารคนแรกมีครู 5 คน แต่เดิมโรงเรียนบ่อสุพรรณวิทยาได้อาศัยศาลาวัดหัวกลับเป็นที่เรียนชั่วคราวจนถึงวันที่ 19 สิงหาคม 2523 จึงได้ย้ายไปใช้สถานที่ของโรงเรียนในปัจจุบันบนเนื้อที่ 36 ไร่ 2 งานโรงเรียนได้จัดการเรียนการสอนตั้งแต่ระดับชั้นมัธยมศึกษาตอนต้นถึงมัธยมศึกษาตอนปลายโดยใช้หลักสูตรมัธยมศึกษาตอนต้นพุทธศักราช 2521 (ฉบับปรับปรุง พ.ศ. 2533) และหลักสูตรมัธยมศึกษาตอนปลายพุทธศักราช 2524 (ฉบับปรับปรุง พ.ศ. 2533) ของกระทรวงศึกษาธิการและได้จัดให้นักเรียนได้เลือกเรียนวิชาเลือกเสรีและให้มีการเลือกกิจกรรมชุมนุมเสริมหลักสูตรตามความถนัดและความสามารถของผู้เรียน
เกียรติ/ประกวด/รางวัล

โรงเรียนบ่อสุพรรณวิทยาเป็นสถานศึกษาต้นแบบเศรษฐกิจพอเพียง เมื่อปี 2552
โครงการสร้างแกนนำเพื่อนใจวัยทีน : ให้ความรู้้เรื่องป้องกันการตั้งครรภ์ กับทางกรมอนามัย ได้เข้าร่วมประเมินในระดับประเทศ ได้รางวัลรองชนะเลิศอันดับ 1 ของประเทศไทย เมื่อปี 2558
โครงการห้องเรียนสีขาว ได้เข้าร่วมประเมินในระดับเงิน ได้รางวัลชนะเลิศอันดับ 1 ของจังหวัดสุพรรณบุรี เมื่อปี 2559
ทำเนียบผู้บริหาร

| ผู้บริหารคนที่ | ชื่อผู้บริหาร | ปีที่ดำรงตำแหน่ง |
| --- | --- | --- |
| 1 | นายสันติ ธนวรรณ | 2523-2536 |
| 2 | นายเกียรติ ทองลิ้ม | 2536-2541 |
| 3 | นายประเสริฐ สุนทรเนตร | 2541-2542 |
| 4 | นายพิษณุ งามขำ | 2543-2544 |
| 5 | นายเฉลิม อัมรินทร์ | 2544-2546 |
| 6 | นายเสนาะ รัตนปัญญา | 2546-2554 |
| 7 | ดร.ศรายุทธ รัตนปัญญา | 2554-2557 |
| 8 | นายคมสัน ธรรมนู | 2558-2560 |
| 9 | นายสถาน จงสมจิตต์ | 2560-2563 |
| 10 | สิบเอก.สุรสิทธิ์ ชำนาญอักษร | 2563-2565 |
| 11 | นางสาวกัญหา คำหอมกุล | 2565 - ปัจจุบัน |